అంతర్జాతీయస్థాయి వృద్ధి టాటా లక్ష్యం!
-టాటాగ్రూప్‌ ఛైర్మన్‌ సైరస్‌ మిస్త్రీ
 
ముంబై, సెపన్టెంబరు 13: పారిశ్రామికరంగంలో అతిపెద్ద సంస్థ అయిన టాటాగ్రూప్‌ వినియోగ దారులకు మరింత చేరువయ్యే లక్ష్యంతో ముం దుకు వెళుతోందని, ముందుగా వారి అవసరాలు గుర్తించి అందుకు అనుగుణంగా మార్కెట్లలో కొన సాగుతామని టాటాగ్రూప్‌ ఛైర్మన్‌ సైరస్‌ మిస్త్రీ అన్నారు. ప్రస్తుతం అన్ని పరిశ్రమల్లోను డిజిటల్‌ విప్లవం నడుస్తోందని, అన్ని రంగాల్లోను పరి వర్తన శరవేగంగా ఉందన్నారు. ఇందుకు సంబం ధించి టాటాగ్రూప్‌లో కూడా టాటా క్లిక్‌, టాటా ఐక్యూ, టాటా డిజిటల్‌హెల్త్‌ ఈ మూడు కంపెనీలను మరింత విస్త రించి బలోపేతం చేస్తామన్నారు. వినియోగదారులే లక్ష్యంగా పటిష్ట మైన బంధం రూపొందించుకుంటా మన్నారు. టాటాగ్రూప్‌ కంపెనీలకు కస్టమర్లే మూలస్తంభాలని సరైన కారణాలకు సహేతుకమైన కఠినమైన నిర్ణయాలు తీసుకోవడంలో ఎలాంటి వెనుకంజ వేయబోమన్నారు. టాటా గ్రూప్‌ భవిష్యత్‌ లక్ష్యాలను ఒక వార్తాసంస్థకు ఇచ్చిన ఇంటర్వ్యూలో సైరస్‌మిస్త్రీ మాట్లాడుతూ అంతర్జా తీయ స్థాయిలో అవకాశాలు అన్వేషి స్తున్నట్లు తెలిపారు. టాటాగ్రూప్‌ కంపెనీలకు అంతర్జాతీయ రాబడులు గ్రూప్‌ టర్నోవర్‌లో 70 శాతం వరకూ ఉంటాన్నారు. మూలధన వ్యయం సగటున తొమ్మిది బిలియన్‌ డాలర్లు చొప్పున గడ చిన మూడేళ్లుగా 27 బిలియన్‌ డాలర్లు ఉంద న్నారు. 2016 మార్చినాటికి టాటాగ్రూప్‌ కంపె నీల రుణభారం 24.5 బిలియన్‌ డాలర్లుగా ఉం దని, ఇదే ఆందోళన కలిగించే అంశంగా ఆయన పేర్కొన్నారు.
కార్పొరేట్‌ రంగ లక్ష్యాలతోపాటు కస్టమర్లను పరిగణనలోనికి తీసుకుంటూ తమ వ్యాపారాలు నడుస్తాయన్నారు. మా వ్యక్తిగత కంపెనీలు మరింతగా రాబడులు సాధించి వృద్ధి లోనికిరావాల్సి ఉందన్నారు. టాటామోటార్స్‌కు రానున్నకాలంలో మంచిరోజులే ఉంటాయన్నారు. 2012వ సంవత్సరంలో అప్పటి పారిశ్రామిక దిగ్గ జం రతన్‌ టాటా నుంచి బాధ్యతలు స్వీకరించిన సైరస్‌మిస్త్రీ ఛైర్మన్‌ బాధ్యతలు, పట్టు పటిష్టతపై సమగ్ర వ్యాఖ్యలు చేశారు. టాటా కంపెనీలకు బహుళ సవాళ్లు ఎదురయ్యాయని, టెక్నాలజీ, సృజనాత్మకత, కస్టమర్‌ ఆధారిత నిర్ణయాలు టాటా సామాజిక బాధ్యతలు వంటివాటిని సమ ర్ధంగా చేపట్టగలిగామన్నారు. గ్రూప్‌స్థాయిలో గడ చిన మూడేళ్లుగా మా నిర్వహణ నగదు నిల్వలు 30శాతం వార్షికవృద్ధితో ఉన్నాయన్నారు. అయితే ఈ గణాంకాలు ఏమాత్రం సరిపోవని మా కంపె నీలు మరింతగా లాభాల్లోకిరావాల్సి ఉందన్నారు.